Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: tagjainak megválasztásánál is alapvetõ elv a demokratikus legitimáció”. A 45/2005. (XII. 14.) AB határozatában pedig
Paragraph Index: 287

tagjainak megválasztásánál is alapvetõ elv a demokratikus legitimáció”. A 45/2005. (XII. 14.) AB határozatában pedig kimondta: „a nemzeti és etnikai kisebbségek számára az Alkotmány 68. §-ában meghatározott jogok azokat a személyeket illetik meg, akik valamelyik nemzeti vagy etnikai kisebbséghez tartoznak”. Leszögezte azt is, hogy „a kisebbséghez tartozásról szóló valótlan nyilatkozat tömegméretekben történõ megtétele zavarhatja a kisebbségi önkormányzatok létrehozását. Az ilyen gyakorlat kialakulásával szemben szükség lehet megfelelõ jogszabályok kidolgozására”. Az Alkotmánybíróság álláspontja szerint „a szabályok hiánya miatt a jogalkalmazásban valóban lehetnek problémák. A szabályozási hiány megszüntetése azonban maga után vonná a nyilatkozattevõ személyek önrendelkezési és magántitok védelméhez való jogának korlátozását”. Miután az egyes személyek valamely nemzeti vagy etnikai kisebbséghez tartozásról szóló döntése az önazonossághoz, önrendelkezéshez való jog körébe tartozik, „a korlátozás akkor fogadható el alkotmányosnak, ha kényszerítõ okból és a legkisebb korlátozással, a legalkalmasabb eszköz használatával történik.” Az Alkotmánybíróság szerint „a nemzeti és etnikai kisebbségi önkormányzatok létrehozásának joga alapja lehet a kisebbséghez tartozás kinyilvánításával kapcsolatos önrendelkezési jog valamilyen korlátozásának ”. Mindebbõl levonható az a következtetés: alkotmányos keretek között törvényben „korlátozható”23 az egyén azon joga, hogy magát valamely nemzeti vagy etnikai kisebbségi közösségekhez tartozónak vallja, ha nyilatkozata nem valós identitáson alapul, hanem a választási visszaélés szándékával történik. A jogalkotás alkotmányos indoka fennáll, ha a visszaélések tömeges elõfordulása zavarja a kisebbségek önkormányzatok létrehozásához fûzõdõ jogának érvényesülését. Az Alkotmánybíróság idézett határozatai alapján kijelenthetõ, hogy ez egyrészt akkor következik be, ha a képviselt közösséghez nem tartozók tömegméretekben gyakorolják az Alkotmány 68. §-ában biztosított jogokat. Másrészt pedig akkor, ha a kisebbségi önkormányzatok nem a képviselni kívánt közösségektõl kapják a feladatköreik gyakorlásához szükséges legitimációt. A vizsgálat során megállapítható volt, hogy számos településen nem a kisebbségek hozták létre a képviseletük ellátására hivatott önkormányzatokat, ezért elkerülhetetlenül szükséges a választási törvények módosítása. Az elérni kívánt céllal arányban álló megoldás az lenne, ha a jogalkotó a már létezõ kisebbségi választói jegyzéket alkalmassá tenné a választási visszaélések kiszûrésére. A javasolt törvénymódosítás fõbb elemei a következõk:

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes